
MUNKAMEGOSZTÁSI MEGÁLLAPODÁS 
Amely létrejött egyrészről a Herendi Polgármesteri Hivatal (képviseli: dr. Jáger György jegyző, 8440 Herend, Kossuth u 97.) továbbiakban: Hivatal, mint gazdasági szervezettel rendelkező költségvetési szerv, másrészről Pesovár Ernő Művelődési Ház (képviseli: Bati János intézményvezető, székhelye: 8440 Herend, Kossuth u 136.) mint gazdasági szervezettel nem rendelkező költségvetési szerv (a továbbiakban: Intézmény) között az alulírott napon és helyen az alábbiak szerint:

A gazdasági szervezettel rendelkező költségvetési szerv azonosító adatai:

Név: Herendi Polgármesteri Hivatal

Cím: 8440 Herend, Kossuth u 97.

Adószám: 15428770-2-19

Törzskönyvi azonosító száma: 428776

Számlaszáma: 11748007-15428770

Alapításának időpontja: 1991.04.02.

A gazdasági szervezettel nem rendelkező költségvetési szerv azonosító adatai:

Név: Pesovár Ernő Művelődési Ház  
Cím: 8440 Herend, Kossuth u 136.
Adószám: 16883141-1-19
Törzskönyvi azonosító szám: 665339
Számlaszám: 11748007-16883141
Alapítás dátuma: 2002.06.01.
I. A megállapodás tárgya:

I.1. A Hivatal és az Intézmény egymás közötti munkamegosztási és felelősségvállalási rendjének szabályozása.

A felek megállapodnak abban, hogy együttműködésüket a mindenkori költségvetési törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011.(XII.31.) Korm. rendelet, a számvitelről szóló 2000. évi C. törvény, a 4/2013. (I.11.) Korm. rendelet az államháztartás számviteléről, a 38/2013. (IX.19.) NGM rendelet az államháztartásban felmerülő egyes gyakoribb gazdasági események kötelező elszámolási módjáról, valamint a mindenkori adójogszabályok, továbbá a költségvetési szervek gazdálkodásával összefüggő egyéb jogszabályok - ideértve Önkormányzat vonatkozó rendeleteit is - szerint járnak el.

II. Az együttműködés általános szempontjai:

1. A Hivatal és az Intézmény együttműködésének célja, a hatékony, szakszerű, ésszerű és takarékos intézményi gazdálkodás szervezeti kereteinek megteremtése. A Hivatal az Intézmény gazdálkodásához szakmai segítséget nyújt, adatszolgáltatással segíti a hatékony működést. 
2. Az együttműködés nem csorbíthatja az Intézmény költségvetési előirányzatok feletti szakmai döntési rendszerét, önálló jogi személyiségét és felelősségét.
3. A Hivatal gazdasági szervezete útján biztosítja a szabályszerű, törvényes és ésszerű gazdálkodás feltételeit, elsősorban az érvényesítési, ellenjegyzési jogkörének gyakorlásán és a belső kontrollrendszeren keresztül.
4. Az Intézmény vezetője (és az általa írásban kijelölt szakmai személy) kötelezettségvállalási, teljesítésigazolási és utalványozási joggal rendelkezik.
5. Az Intézmény szakmai tevékenysége kapcsán vezetett analitikák tartalmáért, ez alapján teljesített adatszolgáltatások valódiságáért, a határidők pontos betartásáért az Intézmény vezetője a felelős, míg az egyéb pénzügyi információ-szolgáltatások tekintetében a Hivatal.
6. Az Intézmény költségvetési gazdálkodásának ügyvitele továbbra is külön adatbázisban, az ASP Önkormányzati Gazdálkodási Szakrendszer alkalmazásával történik.

7. A Hivatal és az Intézmény kapcsolatában az adattovábbítás, tájékoztatás történhet írásban, e-mailben, vagy elektronikus adathordozón is. A kötelezettséggel, vagy jogosultsággal bíró hivatalos iratokat, bizonylatokat, szerződéseket, vagy ezt helyettesítő okmányokat hagyományos módon, hiteles aláírással és bélyegzővel kell ellátni.
8. A gazdasági eseményekhez kapcsolódó, azok során keletkezett bizonylatokat az Intézmény és a Hivatal, illetve a Hivatal és az Intézmény között átadás-​átvétel könyvvel kell kézbesíteni, amelyből megállapítható, hogy a keletkezett iratot (bizonylatot) mikor és kinek adták át ügyintézés végett.
9. Felek a tudomásukra jutó és saját működésüket, jelen megállapodást, vagy az együttműködésüket érintő dolgokról - különös tekintettel a jogszabály-változásokra - egymást haladéktalanul tájékoztatják.

III. Az együttműködés területei:

Az éves költségvetés tervezése

Az éves költségvetési előirányzatok felhasználás, módosítása

Kötelezettségvállalás, utalványozás
Munkaügyi feladatok

Pénz- és értékkezelés

Szabályozás, szabályzatkészítés

Könyvvezetés

Analitikus nyilvántartás

Selejtezés, leltározás

Beszámoló készítés

Egyéb adatszolgáltatások

Belsőellenőrzési tevékenység
Pályázatok kezelése
Vagyonhasznosítás
Az Intézmény, mint költségvetési szerv jogi személy, szakmailag önálló, saját gazdasági szervezettel nem rendelkezik.

A megállapodás nem sértheti az Intézmény szakmai döntéshozó szerepét. 

Az Intézmény az előirányzatok feletti rendelkezés szempontjából teljes jogkörrel rendelkezik. A Hivatal vezetője és az Intézmény vezetője közösen felelősek a munkamegosztás megszervezéséért és végrehajtásáért, az éves költségvetésben és annak módosításaiban meghatározott előirányzatok figyelemmel kiséréséért és betartásáért, továbbá a munkafolyamatban épített ellenőrzésért.
Az Intézmény a Hivatal számviteli politikája keretében elkészített szabályzatok (eszközök és források értékelési szabályzata, leltározási szabályzat, pénzkezelési szabályzat, a felesleges vagyontárgyak hasznosításának és selejtezésének szabályzata és a számlarend előírásit alkalmazza, az abban előírtak kötelező érvénnyel betartja.
IV. A HIVATAL feladatai:

1. Az éves költségvetés tervezése

1.1. A költségvetési koncepcióhoz az Intézménnyel folytatott szakmai előkészítés alapján elkészíti az adatszolgáltatásokat, tartalmilag és számszakilag ellenőrzi. 

1.2. A költségvetési koncepció Képviselő-testületi elfogadása utána, az abban foglaltak figyelembe vételével alakítja ki saját és az Intézmény költségvetési előirányzatait.
1.3. Az Intézmény által előkészített részletes szakmai szempontok, számítások és szöveges értékelések figyelembevételével elkészíti az összesített elemi költségvetést, annak dokumentációját, a vonatkozó jogszabályokban előírt formában és tartalommal.
1.4. A költségvetési rendelet elfogadását követően gondoskodik az előirányzatok elkülönített nyilvántartásáról, erről az Intézmény vezetőjét tájékoztatja, továbbá gondoskodik az intézményi költségvetés jogszabályban rögzített határidőig való továbbításáról a Magyar Államkincstár felé.

1.5. Gondoskodik az analitikus nyilvántartások év eleji megnyitásáról, egyeztetésről és további vezetéséről.

1.6. A Képviselő-testület által jóváhagyott költségvetést eljuttatja az Intézményhez.
2. Az éves költségvetési előirányzatok felhasználás, módosítása
2.1. Az Intézmény előirányzat módosítási igényét a Hivatal felé negyedévenként negyedév végét követően hónap 10-ig jelzi. Az előirányzat módosítását az Intézmény egyidejű tájékoztatásával a Hivatal kezdeményezheti, melyben megjelöli annak fedezetét és a kiadási előirányzatot, melyre a felhasználás történik.

2.2. Az Intézmény által kezdeményezett és a felügyeleti szerv hatáskörébe tartozó előirányzat módosítási kérelmet felülvizsgálja és egyezteti az Intézmény vezetőjével. Amennyiben az előirányzat módosítási kérelem megalapozott, azt beterjeszti. 
2.3. Amennyiben az előirányzatok módosítását nem az Intézmény kezdeményezi, és felügyeleti hatáskörbe tartozik, a Hivatal a költségvetési rendelet módosítását követően a végrehajtott módosításról tájékoztatja az Intézményt.
2.4. A Képviselő-testület által jóváhagyott előirányzat módosítások költségvetésen történő átvezetéséért a Hivatal felelős.
3. Kötelezettségvállalás, utalványozás
3.1. A gazdálkodási és ellenőrzési jogkörök gyakorlására vonatkozó általános szabályokat a Hivatal Gazdálkodási Szabályzata tartalmazza, melyek hatálya az Intézményre is kiterjed. Az abban foglaltak, a jogkörök gyakorlására felhatalmazottak részére kötelező érvényűek.
3.2. A gazdálkodási jogosítványok betartása mellett az az államháztartási törvény végrehajtásáról szóló 368/2011.(XII.31) Korm. rendeletben (továbbiakban: Ávr.) előírt összeférhetetlenségi követelményeket figyelembe kell venni.
3.3. Az Ávr. 53.§ (1) bekezdése alapján előzetes írásbeli kötelezettségvállalást nem igénylő kifizetések - amelyek nem érik el a bruttó 100 ezer forintot – esetében utólagos írásbeli kötelezettségvállalás, illetve kötelezettségvállalás ellenjegyzése az 1. melléklet szerinti nyomtatvány felhasználásával történik.
3.4. Az intézményi kötelezettségvállalás és utalványozás ellenjegyzését a Hivatal Gazdálkodási szabályzatában meghatározottak szerint történik. 
3.5. A kötelezettségvállalások ellenjegyzésére az erre vonatkozó szabályzat előírásainak megfelelően kerülhet sor.
3.6. Az Intézmény szakmai kötelezettségvállalásának és utalványozásának ellenjegyzését a megbízott személy akkor tagadhatja meg, ha a kötelezettségvállalás jogszabályba ütközik, illetve a kötelezettségvállaláshoz és utalványozáshoz szükséges alapdokumentumok hiányoznak, vagy a kiadás pénzügyi fedezete nem áll rendelkezésre. E tényt, valamint az ellenjegyzés megtagadásának indokait írásban közli az Intézmény vezetőjével. 

3.7. A Hivatal az Intézmény írásbeli adatszolgáltatása alapján nyilvántartja az Intézménynél arra kijelölt kötelezettségvállalásra, utalványozásra és teljesítés igazolásra jogosultak névsorát, valamint aláírás mintáját. Kötelezettségvállalásra illetve utalványozásra jogosult az Intézmény mindenkori vezetője, távollétében kijelölt helyettese, ennek hiányában, az ügyrendben meghatározott személy. 

3.8. A kötelezettségvállalás ellenjegyzése előzetesen, kizárólag írásban történhet. Szerződéses kötelezettségvállalás esetében a szerződés ellenjegyzésével, megrendelés esetén a kötelezettségvállalás szabályzat mellékletét képező, erre a célra rendszeresített nyomtatványon. A kötelezettségvállalás ellenjegyzéséhez az előzményekkel kapcsolatos papírok (pl.: pályázati anyag) csatolása szükséges.

3.9. Érvényesítést csak az ezzel írásban megbízott, az Ávr. 58.§ (4) bekezdése szerinti szakképesítésű dolgozó végezhet. 

3.10. Az érvényesítésnek az "érvényesítve" megjelölésen kívül tartalmaznia kell a megállapított összeget, a könyvviteli elszámolásra utaló főkönyvi számlaszámokat, az ÁFA elszámolásra taló jelzést, valamint az érvényesítés dátumát is. 

3.11. Az utalványrendelet elkészítése az Hivatal feladata.
3.12. Az utalványozás írásban történik, a számla beérkezését követően az ASP önkormányzati gazdélkodási szakrendszerben történő rögzítésel. 
3.13. A Hivatal elvégzi a kötelezettségvállalások nyilvántartásba vételét az ASP önkormányzati gazdálkodási szakrnedszerben. Negyedéves zárások során gondoskodik a kötelezettségek összesítéséről, illetve az állomány megállapításáról.
3.14. A számlák pénzügyi teljesítése utalással, illetve készpénzes kifizetése a Hivatal feladata.

3.15. A Hivatal az első negyedévet követően havi gyakorisággal az Intézmény részére megküldi az előirányzatok- és azok felhasználásáról készült tájékoztatót.
4. Munkaügyi feladatok 
4.1. Az Intézményvezetővel egyeztetetten előkészíti a költségvetési tárgyaláshoz szükséges bér és létszámadatokat.
4.2. A Hivatal elkészíti a közalkalmazotti jogviszonyok létesítésével, megszűntetésével, átsorolásával, határozott időre adott bérelemek rögzítésével előálló értesítések, valamint egyéb bérelemet nem érintő, jogviszony módosításokkal kapcsolatos okmányokat. 

4.3. Valamennyi szerződés és nyilatkozat illetmény-számfejtési rendszerben történő rögzítése.

4.4. Az ellenjegyzett munkaügyi papírok továbbítása a számfejtő hely felé.
4.5. Számfejti a nem rendszeres juttatásokat.
4.6. Könyveli a MÁK által biztosított bizonylatok alapján a személyi juttatások és járulékok teljesítését.

4.7. Elvégzi a kinevezések, értesítések, nem rendszeres bérelemek pénzügyi ellenjegyzését.

5. Pénz- és értékkezelés

5.1. Az Intézménynél házipénztár működik, kifizetéseinek teljesítése érdekében havonta ellátmányban részesül, melynek igénylési, felhasználási és elszámolási szabályait a Hivatal Pénzkezelési Szabályzata rögzíti.
6. Szabályozás, szabályzatkészítés

6.1. Kiterjeszti a számvitel politikáját az Intézményre, amelynek keretében elkészíti a jogszabályokban előírt számviteli és gazdálkodáshoz szükséges egyéb szabályzatokat:

- Eszközök és források leltározási és leltárkészítési szabályzatát,
- Selejtezési szabályzatát,
- Eszközök és források értékelési szabályzatát,
- Önköltségszámítás rendjét,
- Pénz- és értékkezelési szabályzatot,
- Számlarendjét.
6.2. A Hivatal szükség esetén segítséget nyújt az Intézmény saját Szervezeti és Működési Szabályzatának elkészítésében.
7. Könyvvezetés

7.1. Ellátja az Intézmény számviteli feladatait a számlarendben megfogalmazottak szerint.

8. Analitikus nyilvántartás

8.1. Vezeti a számlarendnek megfelelően az analitikus nyilvántartásokat.
8.2. A számvitel részét képező analitikus nyilvántartási rendszerből az Hivatal vezeti:

· az előirányzatok nyilvántartását,
· kötelezettségvállalások, más fizetési kötelezettségek nyilvántartását,
· az immateriális javak, tárgyi eszközök, beruházások, felújítások nyilvántartását,
· a követelések nyilvántartását,
· a pénzeszközök és a sajátos elszámolások nyilvántartását,
· a kapott előlegek nyilvántartását,
· bevételek, kiadások azonosítás alatt álló tételeinek nyilvántartását.
9. Selejtezés-leltározás

9.1. Elvégzi a selejtezési és leltározási szabályzatban rögzített feladatokat, ellenőrzi és koordinálja az intézményben folyó leltározási és selejtezési tevékenységet. 
9.2. Elvégzi az intézménnyel közösen a vagyon teljes leltározását. A leltározás megkezdését megelőzően legalább 10 munkanappal korábban tájékoztatja az Intézményt annak várható időtartamáról, illetve a szükséges helyi segítségnyújtásról az eszközök és források leltározási és leltárkészítési szabályzata szerint. 
9.3. A leltár kiértékelés és a leltárkülönbözetek számviteli elszámolása a Hivatal feladata. 
10. Beszámolás

10.1. A jogszabályokban, illetve a meghatározott határidőre és adattartalommal elkészíti az éves és időszaki beszámolókat.
10.2. Intézményi információk adataiból szöveges értékelést készít a gazdálkodás, a feladatellátás feltételeiről, melyet az Intézmény is megkap. 

11. Egyéb adatszolgáltatás

11.1. A Hivatal ellátja - az Intézmény adatszolgáltatása alapján - az államháztartással szembeni adatszolgáltatási feladatokat. A jogszabályban előírt adattartalommal, formában és határidőre elkészíti és továbbítja:

· a NAV fele történő bevallásokat (Pl.: ÁFA, REHAB, cégautó adó)
12. Belsőellenőrzési tevékenység

12.1. A belső ellenőrzés a belső kontrollrendszerben meghatározott módon és időben történik. A belső ellenőrzés a Herend Város Önkormányzat által a belső ellenőrzésre kötött polgári jogi (megbízási) szerződés alapján biztosított, az önállóan működő költségvetési szerv számára.

12.2. A Hivatal és az Intézmény közötti együttműködést, tájékoztatást, információáramlást folyamatosan biztosítja.

13. Kérelmek, pályázatok kezelése 

13.1. A közbeszerzési, illetve helyi beszerzés hatálya alá tartozó beszerzések pályázati anyaga a Hivatal ellenjegyzése mellett kerülhet kiírásra. 
13.2. A közbeszerzési eljárást igénylő beszerzések lebonyolítása az Önkormányzat közbeszerzési szabályzata szerint történik.

13.3. A pályázatok elbírálása során a bíráló bizottság tagjai közül egy főnek a Hivatal dolgozójának kell lenni, illetve a nettó 3 millió Ft-ot meghaladó Közbeszerzési törvény hatálya alá nem tartozó beszerzés esetén a Pénzügyi-, Településfejlesztési és Ügyrendi Bizottság jár el bíráló bizottságként.
14. Vagyonhasznosítás 
14.1. A Hivatal ellenjegyzi a hasznosítással kapcsolatos szerződéseket.
14.2. Ellenőrzi a vagyonrendeletben foglalt szabályok betartását, illetve az egyéb jogszabályok előírásainak való megfelelést.
14.3. A hasznosítással kapcsolatosan kibocsátja a számlákat, azok pénzügyi teljesítését figyelemmel kíséri.

V. Az Intézmény feladatai

1. Éves költségvetés tervezése

1.1. A költségvetési rendelet elkészítéséhez szükséges szakmai egyeztetések alapján előkészíti az éves szakmai intézményi adatokat.
1.2. Kidolgozza és elkészíti az elemi költségvetés szakmai területekre vonatkozó szöveges indoklását az Hivatal által adott iránymutatás alapján.

2. Az éves költségvetési előirányzatok felhasználás, módosítása

2.1. Kezdeményezi az év közbeni esetleges előirányzat módosításokat.

3. Kötelezettségvállalás, utalványozás

3.1. A Hivatal által részére az I. negyedévet követően havi gyakorisággal megküldött költségvetési tájékoztató alapján elemzi saját gazdálkodási tevékenységét és szükség esetén előirányzat módosítást kezdeményez, vagy más gazdálkodási intézkedéseket hoz. 
3.2. Az Intézmény vezetője az előirányzatok felett - az aktuális költségvetési rendeletben meghatározott kiemelt előirányzatok keretein belül - önállóan rendelkezik azzal, hogy minden kötelezettségvállalást, vagy más kiadást vagy bevételt eredményező gazdasági esemény ellenjegyzésére (ideértve az átvett pénzeszközöket is) kizárólag a Hivatal által megbízott személy jogosult. 
3.3. A kötelezettségvállalásra a Hivatal - Intézményre kiterjesztett – Gazdálkodási Szabályzatában foglaltaknak megfelelően kerülhet sor. A kötelezettségvállalás Hivatali ellenjegyzéséhez az előzményekkel kapcsolatos papírok (pl.: pályázati anyag) csatolása szükséges, amely az Intézmény feladata.
3.4. A szerződésekből egy eredeti ellenjegyzett példány az Hivatalnál marad. Az ellenjegyzett rendeléshez az Intézmény csatolja a teljesítésről szóló – szakmai teljesítésigazolással ellátott - számlát, amelyet megküld érvényesítésre az Hivatalnak.

3.5. A teljesítés szakmai igazolására - az adott kötelezettségvállaláshoz, vagy a kötelezettségvállalások előre meghatározott csoportjaihoz kapcsolódóan - az Intézmény vezetője által megbízott személyek jogosultak, amelyet a vonatkozó szabályzatban rögzíteni kell.
3.6. Az átutalással teljesítendő szolgáltatásokról, a számlázáshoz szükséges anyag megküldése a Hivatalnak.
3.7. A meghatározott célra átvett és támogatás értékű pénzeszközöket csak a cél szerint használhatja fel. 
4. Munkaerő-gazdálkodás
4.1. Az Intézmény a létszám- és személyi juttatás előirányzattal önállóan gazdálkodik (teljes jogkörrel rendelkezik előirányzatai felett, felelős a felhasználás alakulásáért, figyelemmel kíséri az engedélyezett álláshelyek betöltöttségét, a havi illetménykeret​ lekötésének alakulását, rendszeres kifizetéseket).

4.2. Az Intézményvezető elvégzi a munkáltatói jogkör gyakorlásával együtt járó feladatokat. 
5. Pénz- és értékkezelés

5.1. A folyamatos működés feltételeinek biztosításához készpénzellátmányt igényelhet, amelynek összegét az Hivatal a pénzkezelési szabályzat mellékletében rögzít. 
5.2. A felvett készpénzellátmánnyal a Pénzkezelési Szabályzatban meghatározott módon számol el.
5.3. Gondoskodik a pénztár készpénzállományáról.

5.4. A készpénz kifizetés szabályszerűségéért az Intézmény vezetője a felelős és egyben gondoskodik a készpénz biztonságos tárolásáról.

6. Szabályzatok

6.1. Elkészíti a működéséhez szükséges - nem gazdálkodási jellegű - szabályzatokat. 
7. Selejtezés, leltározás

7.1. A Hivatal által rendelkezésre bocsátott selejtezési és leltározási szabályzat alapján elvégzi a rá háruló feladatokat. 
7.2. A Selejtezési Szabályzat alapján összeállítja a selejtezésre szánt eszközök listáját, a rendeltetésszerűen nem használható vagyontárgyak hasznosítására javaslatot tesz, elvégzi a helyszíni selejtezést, elkészíti a jegyzőkönyveket.
7.3. A tárgyi eszközök leltározásában az ütemtervben meghatározottak szerint részt vesz.
7.4. A leltárkiértékelés során feltárt hiányokkal kapcsolatos kártérítési felelősség megállapítás az Intézmény feladata.
8. Egyéb adatszolgáltatások

8.1. Az Intézmény megküldi a Hivatalnak az Intézmény által kötött szerződések összes példányát nyilvántartásba vétel és pénzügyi ellenjegyzés céljából, amelyből egy példány az Hivatalnál marad.

9. Belső ellenőrzés

9.1. Az ellenőrzést a belső kontrollrendszerben rögzítettek szerint végzi. Az intézményvezető feladata a kockázatelemzés, az ellenőrzési nyomvonal szerinti vezetői ellenőrzés.
9.2. Az ellenőrzések a Polgármesteri Hivatallal kötött együttműködési megállapodás alapján a Herend Város Önkormányzat által kötött megbízási szerződés alapján biztosított. 
9.3. Az Intézmény vezetője gondoskodik az ellenőrzések koordinációjáról és éves bontásban nyilvántartást vezet a külső ellenőrzések javaslatai alapján készült intézkedési tervek végrehajtásáról. 

9.4. Az Intézmény vezetője javaslatot tesz az ellenőrzendő területekre.
10. Vagyonhasznosítás
10.1. Az intézményvezető felelős az alapító okiratban az Intézmény részére megállapított vagyon rendeltetésszerű használatáért, a vagyon megőrzéséért, a rendelkezésre álló pénzügyi eszközök keretei között az eszközök karbantartásért, felújításért és pótlásáért.

11. Záró rendelkezések
Az Együttműködési Megállapodás Herend Város Önkormányzat Képviselő-testületének jóváhagyásával 2020. január 1-én lép hatályba, egyidejűleg a korábbi munkamegosztási megállapodás hatályát veszti.
Herend, 2019. november 13.

………………………………………..
…………………………………………

Dr. Jáger György 
Bati János 

jegyző
intézményvezető
Záradék
Herend Város Önkormányzat Képviselő-testülete …../2019.(…….) számú önkormányzati határozatával az együttműködést jóváhagyta.
Herend, 2019. november ….
Jánszky Lajos László

         polgármester

